
CONSILIUL LOCAL

R32006-001344/31.03.2006
REFERAT

pentru avizarea  Planului Urbanistic Zonal „Zonă servicii şi depozitare” Bd. Iosif Bulbuca, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22006-001344/14.03.2006, prin  care se solicită avizarea din punct de vedere urbanistic a Planului Urbanistic Zonal „Zonă servicii şi depozitare” Bd. Iosif Bulbuca, Timişoara.
Având în vedere cerinţele Certificatului de Urbanism nr. 6801 din 27.12.2005.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic Zonal „Zonă servicii şi depozitare” Bd. Iosif Bulbuca, Timişoara.
Documentaţia este iniţiată de beneficiarii Cărăban Diana Maria Dana şi Georgescu V. Lili Cristina Amalia şi elaborată de S.C. ARHITECT TRÎMBIŢAŞ S.R.L., Timişoara proiect nr. 07/2005.
Zona studiată se află în intravilanul municipiului Timişoara, în partea de sud-est, de-o parte şi de alta a Bd. Iosif Bulbuca, fost Liviu Rebreanu. Terenurile sunt încadrate în UTR 44 pentru Zona 1, respectiv UTR 72 pentru Zona 2 şi Zona 3, având destinaţia de unităţi industriale, depozitare şi prestări servicii cu interdicţie de construire până la elaborare PUZ sau PUD. 
Terenurile studiate în cadrul Planului Urbanistic Zonal „Zonă servicii şi depozitare” Bd. Iosif Bulbuca, Timişoara sunt înscrise în CF nr. 122398, nr. Top 8580/1/1/1/2, 8581/2/1/2, în suprafaţă de 23.100mp, nr. Top 8577/1/1/1/1/1/1/1/1/2, 8578/1/1/1/1/2, 8579/1/1/1/2/1/1 în suprafaţă de 11.449mp, nr. Top 29307/2/1/2/4 teren cu drum în suprafaţă de 107mp şi nr. Top 29307/2/1/2/5/1 în suprafaţă de 8.116mp proprietatea lui Cărăban Diana Maria Dana şi Georgescu V. Lili Cristina Amalia, conform extrasului CF anexat la documentaţie.
Prin documentaţia prezentată se propune analizarea, evaluarea şi sistematizarea loturilor de teren deţinute de beneficiari. Din punct de vedere al zonificării funcţionale, conform PUG aprobat prin HCL nr. 157/2002, cele trei zone sunt incluse în zona de prestări servicii şi depozitare propuse. Această zonă este de fapt o subzonă a fostelor zone industriale. Introducerea acestui tip de subzonă are ca scop trecerea de la folosirea terenului pentru industrie la alte categorii de folosinţă mai puţin poluante.
Documentaţia s-a întocmit pentru toate cele trei loturi, ZONA 1, ZONA 2 şi ZONA 3, din care se doreşte să se construiască într-o primă etapă doar în ZONA 1, respectiv pe parcela denumită ZONA 1/1. În această zonă se doreşte construirea unui spaţiu comercial cu birouri în regim de înălţime P+1E cu asigurarea locurilor de parcare necesare, conform legislaţiei în vigoare.
Terenurile din cadrul documentaţiei fac parte dintr-o zonă edificată în urmă cu aporximativ 40 de ani. De pe atunci s-a conturat caracterul zonei pe un areal mai larg şi legătura cu restul oraşului. Bd. I Bulbuca şi Calea Buziaşului sunt străzi de categoria a II-a, cu patru benzi de circulaţie şi linie dublă de tramvai la mijloc, astfel încât nu se prevăd intervenţii majore noi la nivelul circulaţiei. Intervenţiile se vor rezuma la realizarea de accese pentru noile construcţii.
Documentaţia stabileşte indicii maximi de construibilitate şi anume procentul de ocupare al terenurilor maxim 60% cât şi a limitelor de implantare a noilor construcţii. Detalierea celorlalte ZONE analizate în PUZ se va face pe baza unor noi documentaţii de urbanism, conform Avizului Consiliului Judeţean.
Pentru ZONA 1/1 procentul de ocupare al terenului pentru funcţiunea ce urmează a se realiza va fi de maxim 60% iar coeficientul maxim de utilizare a terenului de 1. Regimul de înălţime maxim propus în zonă este de P+1E.
Se va asigura necesarul de minim 20% spaţiu verde, conform RGU şi RLU.
La realizarea costrucţiilor se vor respecta condiţiile impuse de avizatori. 
Documentaţia de urbanism este însoţită de următoarele avize şi acorduri:

Aviz Consiliul Judeţean – nr. 6/2006

Aviz Mediu – nr. 5704/2005

Aviz Unic – nr. 460/2005;
Aviz Comisia de Circulaţie – nr.TH2005-001826/2005
Aviz Protecţia Civilă – nr. 810/2005
Aviz Grupul de Pompieri Banat – nr. 825435/2005
Aviz Sanitar – nr. 424/C/2005
Aviz de Principiu – nr.399/2005
Planului Urbanistic Zonal „Zonă servicii şi depozitare” Bd. Iosif Bulbuca, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 
Documentaţia Planului Urbanistic Zonal „Zonă servicii şi depozitare” Bd. Iosif Bulbuca, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă. 

